Diari Oficial de la Generalitat Valenciana


Sumari del DOGV 8987, del 31-12-2020 (2020/11887)

Extracte de la Resolució de 7 de desembre de 2020, del conseller d'Economia Sostenible, Sectors Productius, Comerç i Treball, per la qual s'efectua la convocatòria, per a l'exercici 2021, de les subvencions regulades en els articles 16 i 17 de l'Ordre 2/2020, de 27 de febrer, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions destinades a la promoció, foment i difusió de l'economia social en la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8987

Data del DOGV
:   31-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/11297


Data del document
:   17-12-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 7 de desembre de 2020, del conseller d'Economia Sostenible, Sectors Productius, Comerç i Treball, per la qual s'efectua la convocatòria, per a l'exercici 2021, de les subvencions regulades en els articles 16 i 17 de l'Ordre 2/2020, de 27 de febrer, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions destinades a la promoció, foment i difusió de l'economia social en la Comunitat Valenciana. [2020/11027]  
  
  
BDNS: 537617.  
Tal com es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions (http://www.pap.minhap.gob.es/bdnstrans):  
  
Primer. Objecte de la convocatòria  
Convocar anticipadament per a l'exercici 2021 subvencions per a la realització de les actuacions regulades en els articles 16 i 17 de l'Ordre 2/2020, de 27 de febrer, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions destinades a la promoció, foment i difusió de l'economia social a la Comunitat Valenciana, publicada en el DOGV número 8755, de 5 de març de 2020 (d'ara en avant, bases reguladores).  
La Llei general de subvencions i el seu reglament, referent a la tramitació anticipada de subvencions, estableix que les resolucions de concessió d'aquestes estarà condicionada a l'existència, en els pressupostos de la Generalitat Valenciana de l'exercici econòmic 2021, de crèdit adequat i suficient. Tots els actes dictats en els expedients de despesa anticipada, regulats per l'Ordre 26 de setembre de 1994, aplicable, s'entendran condicionats al fet que, en dictar la resolució definitiva de concessió de la subvenció, subsistisquen les mateixes circumstàncies, de fet i de dret, que existien en el moment en què es van produir aquells actes.  
  
L'òrgan gestor podrà aplicar a aquesta convocatòria anticipada sense necessitat d'una nova convocatòria, la quantitat que resulte aprovada en la llei de pressupostos de 2021, quan siga superior a l'estimada que s'ha fet figurar en aquesta.  
  
Segon. Ajudes i finançament  
Les ajudes que es convoquen per a l'exercici 2021 són les que s'indiquen a continuació, pels respectius imports màxims estimats:  
1. Ajudes del capítol IV, destinades a activitats de formació, foment i difusió no vinculades directament al foment de l'ocupació, regulades en l'article 16, de les bases reguladores, per un import global estimat de màxim de 150.000 euros procedents de fons propis de la Generalitat, quantia ampliable fins a un import màxim de 300.000 euros en els supòsits establits en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
2. Ajudes del capítol IV, destinades a activitats de formació, foment i difusió vinculades directament al foment de l'ocupació, regulades en l'article 17, de les bases reguladores, per un import global estimat màxim de 600.000 euros. En aquesta suma s'inclou una aportació de 150.000 euros procedents de fons finalistes amb origen en el Servei Públic d'Ocupació Estatal i de 450.000 euros de fons propis, no condicionats, del pressupost de la Generalitat Valenciana per al 2021. L'anterior quantia serà ampliable fins a un import màxim de 930.000 euros en els supòsits establits en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
Tercer. Beneficiàries  
Podran acollir-se a les subvencions que es convoquen les beneficiàries previstes en l'apartat 1, de l'article 2, de les bases reguladores, sempre que, a la data de la seua sol·licitud, complisquen amb els requisits fixats en les bases reguladores per a accedir-hi.  
  
Quart. Sol·licituds i documents  
La presentació de sol·licituds i de la documentació annexa per a l'obtenció de les ajudes regulades en la convocatòria es realitzarà, obligatòriament, de manera electrònica, accedint a la Seu de la Generalitat (https://sede.gva.es) o a la Guia PROP, tal com estableix l'article 3 de les bases reguladores i l'article 14 de la llei 39/2015 d'1 d'octubre, del procediment administratiu comú de les administracions públiques. La presentació de la sol·licitud implica l'acceptació de les bases reguladores.  
A les sol·licituds s'acompanyarà la documentació que s'expressa en l'article 3.4 de les bases reguladores, així com, la documentació que, per a cada tipus d'ajuda específicament s'estableix en el corresponent article de les bases reguladores.  
  
Cinqué. Acumulació d'ajudes  
1. Les ajudes de minimis que puguen concedir-se amb base en aquesta convocatòria podran acumular-se amb altres ajudes de minimis concedides fins al límit màxim de 200.000,00 euros, en les condicions que estableix l'article 3, apartat 2, del Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, publicat en el DOUE el 24 de desembre de 2013.  
  
2. Aquestes ajudes de minimis no s'acumularan amb cap ajuda estatal en relació amb les mateixes despeses subvencionables, o amb ajuda estatal per a la mateixa mesura de finançament del risc, si aquesta acumulació excedira de la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptada per la Comissió. Les ajudes de minimis que no es concedisquen per a costos subvencionables específics, ni puguen atribuir-se a costos subvencionables específics podran acumular-se amb altres ajudes estatals concedides en virtut d'un reglament d'exempció per categories o d'una decisió adoptat per la Comissió.  
3. A l'efecte d'assegurar el compliment de les indicades regles d'acumulació, les beneficiàries últimes de les subvencions hauran de presentar declaració responsable sobre altres ajudes rebudes per als mateixos costos subvencionables o amb ajuda estatal per a la mateixa mesura de finançament de risc, a fi de comprovar que no se superen els límits de l'apartat 2 de l'article 5 del Reglament (UE) núm. 1407/2013.  
  
  
Sisé. Termini de presentació de sol·licituds  
Per a l'exercici 2021, podran sol·licitar-se les ajudes que es convoquen mitjançant la present resolució des del 28 de gener fins al 30 de març 2021.  
  
Seté. Criteris de valoració, resolució, notificació i recursos  
  
1. Les sol·licituds es tramitaran de conformitat amb les bases reguladores i la seua resolució i concessió s'efectuarà en règim de concurrència competitiva, d'acord amb el que s'estableix en aquestes.  
2. Les sol·licituds presentades es valoraran, per les comissions de valoració establides en l'article 5.4 de les bases reguladores, conforme amb els criteris de valoració que es fixen en els articles 21 i 22, dins del capítol III de les bases reguladores, en funció de la classe de beneficiària i de la subvenció sol·licitada.  
3. La concessió de les subvencions convocades i la notificació de la corresponent resolució es realitzarà conforme amb el que s'estableix en l'article 6 de les bases reguladores.  
3. Contra la resolució a la qual es refereix l'apartat anterior, que posarà fi a la via administrativa, podrà interposar-se un recurs potestatiu de reposició en el termini d'un mes a comptar des de l'endemà de la notificació, o un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
Huité. Actuacions subvencionables, justificació de les ajudes i termini de presentació de justificants  
Es consideraran subvencionables les següents actuacions:  
1. La realització d'activitats de formació, foment i difusió de l'economia social no directament vinculades al foment de l'ocupació, en qualsevol de les tres modalitats següents:  
a) Activitats de formació quan tinguen per objecte la realització d'accions formatives relatives a l'economia social o les seues diverses formes empresarials, relatives a les categories d'empreses relacionades en l'apartat 2, de l'article 1, de les bases reguladores.  
b) Activitats de foment com, realització de congressos, simposis, jornades, seminaris i altres activitats l'objecte de les quals siga l'estudi d'aspectes relacionats amb l'economia social, les cooperatives, les societats laborals, les mutualitats de previsió social o les empreses d'inserció.  
c) Activitats de difusió, entenent-se per tals aquelles l'objecte de les quals siga donar a conéixer o divulgar entre la població en general o a col·lectius específics l'organització i funcionament de les cooperatives, les societats laborals, les mutualitats de previsió social o les empreses d'inserció, mitjançant campanyes de difusió en mitjans de comunicació social, edició de publicacions i qualsevol altra activitat que contribuïsca a aquesta finalitat.  
La justificació de les corresponents ajudes es realitzarà en la forma prevista en els articles 10 i 16 de les bases reguladores, i pot donar lloc a la minoració, resolució o reintegrament la concurrència de les circumstàncies previstes en els articles 11 i 12 de les bases reguladores. No s'admetran justificants presentats amb posterioritat al 22 de novembre 2021 inclusivament (per ser inhàbil el 20 de novembre).  
2. La realització d'activitats de formació, foment i difusió de l'economia social vinculades directament al foment de l'ocupació en qualsevol de les tres modalitats següents:  
a) Activitats de formació, que tindran per objecte la realització d'accions formatives directament vinculades al foment de l'ocupació i destinades a iniciar, perfeccionar i qualificar en el coneixement del cooperativisme i de l'economia social a persones desocupades, o a les quals siguen treballadores o sòcies de cooperatives i societats laborals i a altres persones que puguen estar interessades en la creació o millor funcionament de les empreses d'economia social, amb especial atenció als col·lectius amb dificultats d'accés al mercat de treball.  
  
b) Activitats de foment, com a realització de congressos, simposis, jornades, seminaris i unes altres l'objecte dels quals siga l'estudi d'aspectes relacionats amb l'economia social que tinguen incidència en la seua capacitat de generació d'ocupació.  
c) Activitats de difusió, l'objecte de la qual siga donar a conéixer o divulgar, entre la població en general o a col·lectius específics, l'organització i funcionament de les cooperatives, les societats laborals, les mutualitats de previsió social o les empreses d'inserció mitjançant campanyes de difusió en mitjans de comunicació social, edició de publicacions i qualsevol altra activitat que contribuïsca a aquesta finalitat.  
Tenint en compte el finançament estatal d'aquestes actuacions, les entitats beneficiàries vindran obligades, a més del compliment del que s'estableix en la resta de les bases reguladores, a publicitar convenientment als participants i al públic en general, el finançament estatal de la subvenció concedida, amb expressió, del seu origen en el Servei Públic d'Ocupació Estatal (SEPE), dependent del Ministeri de Treball i Economia Social, així com a fer figurar els logotips o anagrames corresponents al SEPE en les actuacions subvencionades.  
La justificació de les corresponents ajudes es realitzarà en la forma prevista en els articles 10 i 17 de les bases reguladores, i podrà donar lloc a la minoració, resolució o reintegrament la concurrència de les circumstàncies previstes en els articles 11 i 12 de les bases reguladores i, de conformitat amb el que s'hi estableix. No s'admetran justificants presentats amb posterioritat al 22 de novembre 2021, inclusivament (per ser inhàbil el 20 de novembre).  
Les quanties màximes establides en aquesta resolució de convocatòria podran ampliar-se sense necessitat de publicar una nova convocatòria en els supòsits que preveuen els articles 58 del reglament de la Llei general de subvencions i l'article 11 del Decret 77/2019, de 7 de juny, del Consell, en les condicions que assenyalen.  
  
  
Nové. Mitjà de notificació  
Les resolucions i els actes de tràmit es notificaran electrònicament, en els termes establits en la normativa de procediment administratiu comú.  
  
València, 17 de desembre de 2020.- El conseller d'Economia Sostenible, Sectors Productius, Comerç i Treball: Rafael Climent González.